钦定古今图书集成/明伦汇编/交谊典/第015卷 > 《沁园春》〈寄锺贤良〉刘克庄
## 钦定古今图书集成/明伦汇编/交谊典/第015卷 > 《沁园春》〈寄锺贤良〉刘克庄

我梦见君，带飞霞冠，著宫锦袍。与牧之高会，齐山风
月，谪仙同载，采石云涛。万卷星罗，千篇电扫，不学穷
儿赋《楚骚》。掀髯处，有鱼龙起舞，狐兔悲嗥。英雄埋
没蓬蒿。暗摸索当年刘与曹。叹事机易失，功名难偶，
诛茆西崦，种秫东皋。栅有鸡豚，庭无羔雁，不是先生
索价高。人间窄，待相期海上，共摘蟠桃。